Z A P I S N I K

46. sjednice Vijeća Mjesnog odbora Gračani,
održane u četvrtak, 6. ožujka 2025.  u
objektu MO Gračani, Isce 15, s početkom u 17:30 sati

NAZOČNI ČLANOVI VIJEĆA:
Mirjana Štengl, Zdenka Novak, Luka Perić, Tomislav Čegelj, Mladen Sabljić, Mirna Varga,
Ines Udodovsky

Predsjedava: Mirjana Štengl
Zapisnik vodi: Ines Udodovsky

Predsjednica konstatira da je prisutan dovoljan broj članova Vijeća MO da bi Vijeće moglo pravovaljano odlučivati, otvara 46. sjednicu Vijeća Mjesnog odbora Gračani te konstatira da je zapisnik 45. sjednice vijeća jednoglasno usvojen.
Predsjednica predlaže dnevni red koji je jednoglasno usvojen.


DNEVNI RED

1. Tekuća problematika
2. Pitanja, prijedlozi i obavijesti


Ad 1 Tekuća problematika
Predsjednica navodi da treba donijeti zaključak o asfalterskom programu te predlaže da se asfaltira Gjurkov put. Kako mjesni odbor nema dovoljno sredstava ostatak će platiti Vijeće Gradske četvrti, odnosno uvrstiti u Plan komunalnih aktivnosti. 
Članovi vijeća napominju da je u Gjurkovom putu potrebna rekonstrukcija vodoopskrbnog cjevovoda i odvodnje, a i izgradnja nastavka zbog izgradnje novih objekata u ulici. Vijeće će tražiti da se pokrene postupak izrade projektne dokumentacije za rekonstrukciju i  izgradnju vodoopskrbnog cjevovoda i odvodnje u ulici Gjurkov put. Na učestale upite građana o asfaltiranju ulice predlažemo da se ulica uvrsti u asfalterski program, a paralelno da se traži od Vodoopskrbe i odvodnje izrada projektne dokumentacije za izgradnju i rekonstrukciju  vodoopskrbnog cjevovoda i odvodnje.  
U raspravi sudjelovali:  Mirjana Štengl, Tomislav Čegelj, Mladen Sabljić.
Vijeće donosi jednoglasno Zaključak, da se sa pozicije  asfalterskog programa asfaltira ulica Gjurkov put. 

Ad 2 Pitanja, prijedlozi i obavijesti
2.1 Predsjednica misli da je potrebno ponovno počistiti taložnice kod Mihaljevca i kod kućnog broja Gračanska 9 na Gračanskom potoku. Vijećnici donose zaključak kojim predlažu čišćenje navedenih taložnica.
2.2 Kod pizzerije  „Žac“  postoji nekoliko biljaka invazivnih vrsta i ta su stabla prekrila električne žice, pri čemu postoji opasnost da sve te grane padnu i oštete električnu mrežu. 
Zaključeno je da se zahtjev za orezivanjem drveća uputi:
A ) Hrvatskim vodama
B )  Zrinjevcu ili službi koja je za to nadležna.  
2.3 Vijećnik Luka Perić ponovno navodi da je potrebno staviti i drugo ogledalo nasuprot ulice Bešići. Ovo smo tražili već nebrojeno puta u sve ove 4 godine. Vijećnici donose zaključak da se treba vratiti ogledalo. Isti vijećnik također predlaže da se na okretištu Mihaljevac posadi zelenilo koje bi u ljetnim mjesecima pružalo zaklon od sunca. Vijećnici donose zaključak kojim traže da se posadi dodatno prikladno zelenilo na okretištu u svrhu snižavanja temperature i sklanjanja od sunca.
2.4.  Predsjednica obavještava da su za  ulicu Zvečaj pokrenute potrebne radnje za sanaciju vodovoda i odvodnje. 

Sjednica završila u 18.30 sati


KLASA: 024-08/25-003/549
URBROJ: 251-13-11-2/003-25-2
Zagreb, 6. ožujka 2025.


Zapisnik obradila: Snježana Ordanić



Zapisničarka: Ines Udodovsky, v.r.                                Predsjednica MO: Mirjana Štengl, v.r.


